CELEX: E2016C0186
Language: el
Date: 2016-10-12 00:00:00
Title: Απόφαση της Εποπτεύουσας Αρχής της ΕΖΕΣ αριθ. 186/16/COL, της 12ης Οκτωβρίου 2016, σχετικά με τη συμμόρφωση της τιμής μονάδας της Νορβηγίας για το 2016 βάσει του άρθρου 17 της πράξης που αναφέρεται στο σημείο 66κγιγ του παραρτήματος XIII της συμφωνίας για τον ΕΟΧ [εκτελεστικός κανονισμός (ΕΕ) αριθ. 391/2013 της Επιτροπής, της 3ης Μαΐου 2013, για τον καθορισμό κοινού συστήματος χρέωσης των αεροναυτιλιακών υπηρεσιών] [2016/2052]

24.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 318/52
            
         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 186/16/COL
   της 12ης Οκτωβρίου 2016
   σχετικά με τη συμμόρφωση της τιμής μονάδας της Νορβηγίας για το 2016 βάσει του άρθρου 17 της πράξης που αναφέρεται στο σημείο 66κγιγ του παραρτήματος XIII της συμφωνίας για τον ΕΟΧ [εκτελεστικός κανονισμός (ΕΕ) αριθ. 391/2013 της Επιτροπής, της 3ης Μαΐου 2013, για τον καθορισμό κοινού συστήματος χρέωσης των αεροναυτιλιακών υπηρεσιών] [2016/2052]
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη την πράξη που αναφέρεται στο σημείο 66κα του παραρτήματος XIII της συμφωνίας για τον ΕΟΧ [κανονισμός (ΕΚ) αριθ. 550/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με την παροχή υπηρεσιών αεροναυτιλίας στο πλαίσιο του Ενιαίου Ευρωπαϊκού Ουρανού
       (1)], και ιδίως το άρθρο 16 παράγραφος 1, και την πράξη που αναφέρεται στο σημείο 66κγιγ του παραρτήματος XIII της συμφωνίας για τον ΕΟΧ [εκτελεστικός κανονισμός (ΕΕ) αριθ. 391/2013 της Επιτροπής, της 3ης Μαΐου 2013, για τον καθορισμό κοινού συστήματος χρέωσης των αεροναυτιλιακών υπηρεσιών
       (2)) («εκτελεστικός κανονισμός (ΕΕ) αριθ. 391/2013»), και ιδίως το άρθρο 17 παράγραφος 1 στοιχείο δ), αμφότερες όπως προσαρμόστηκαν στη συμφωνία για τον ΕΟΧ με το πρωτόκολλο 1 αυτής,
   Εκτιμώντας τα ακόλουθα:
   
               (1)
            
            
               Ο εκτελεστικός κανονισμός (ΕΕ) αριθ. 391/2013 καθορίζει κοινό σύστημα χρέωσης των αεροναυτιλιακών υπηρεσιών. Το κοινό σύστημα χρέωσης αποτελεί καίριο στοιχείο στην επίτευξη των στόχων του μηχανισμού επιδόσεων, όπως ορίζεται βάσει του άρθρου 11 της πράξης που αναφέρεται στο σημείο 66κ του παραρτήματος XIII της συμφωνίας για τον ΕΟΧ [κανονισμός (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού («κανονισμός-πλαίσιο»)
                   (3)] και της πράξης που αναφέρεται στο σημείο 66κδστ του παραρτήματος XIII της συμφωνίας για τον ΕΟΧ [εκτελεστικός κανονισμός (ΕΕ) αριθ. 390/2013 της Επιτροπής, της 3ης Μαΐου 2013, για καθορισμό μηχανισμού επιδόσεων των υπηρεσιών αεροναυτιλίας και των λειτουργιών δικτύου
                   (4)] («κανονισμός (ΕΕ) αριθ. 390/2013»).
            
         
               (2)
            
            
               Η πράξη που αναφέρεται στο σημείο 66κδε του παραρτήματος XIII της συμφωνίας ΕΟΧ [εκτελεστική απόφαση 2014/132/ΕΕ της Επιτροπής, της 11ης Μαρτίου 2014, σχετικά με τον καθορισμό στόχων επιδόσεων σε κλίμακα Ευρωπαϊκής Ένωσης για το δίκτυο διαχείρισης της εναέριας κυκλοφορίας και τα όρια έγκαιρης προειδοποίησης για τη δεύτερη περίοδο αναφοράς 2015-2019
                   (5)] ορίζει τους στόχους επιδόσεων σε κλίμακα Ένωσης, συμπεριλαμβανομένου στόχου οικονομικής απόδοσης για υπηρεσίες αεροναυτιλίας κατά τη διαδρομή, ο οποίος εκφράζεται ως καθορισμένο κόστος μονάδας για την παροχή των εν λόγω υπηρεσιών, για τη δεύτερη περίοδο αναφοράς, η οποία καλύπτει τα έτη από το 2015 έως και το 2019.
            
         
               (3)
            
            
               Το άρθρο 17 παράγραφος 1 στοιχεία β) και γ) του εκτελεστικού κανονισμού (ΕΕ) αριθ. 391/2013 προβλέπει ότι η Εποπτεύουσα Αρχή της ΕΖΕΣ πρέπει να εξετάσει τις τιμές μονάδας στις ζώνες χρέωσης για το 2016 που θα υποβάλει η Νορβηγία στην Εποπτεύουσα Αρχή έως την 1η Ιουνίου 2015, σύμφωνα με τις απαιτήσεις του άρθρου 9 παράγραφοι 1 και 2 του εν λόγω κανονισμού. Κατά την εν λόγω εξέταση ελέγχεται εάν οι συγκεκριμένες τιμές μονάδας είναι σύμφωνες με τους εκτελεστικούς κανονισμούς (ΕΕ) αριθ. 390/2013 και (ΕΕ) αριθ. 391/2013.
            
         
               (4)
            
            
               Η Εποπτεύουσα Αρχή της ΕΖΕΣ πραγματοποίησε την εξέταση των τιμών μονάδας με τη στήριξη του φορέα επανεξέτασης των επιδόσεων και της κεντρικής υπηρεσίας τελών διαδρομής του Eurocontrol, χρησιμοποιώντας τα δεδομένα και τα πρόσθετα στοιχεία που διαβίβασε η Νορβηγία, καθώς και την έκθεση της εθνικής εποπτικής αρχής για την εκτίμηση του κόστους που εξαιρείται από τον μηχανισμό καταμερισμού του κόστους.
            
         
               (5)
            
            
               Με βάση την εν λόγω εξέταση, η Αρχή διαπίστωσε ότι, σύμφωνα με το άρθρο 17 παράγραφος 1 στοιχείο δ) του εκτελεστικού κανονισμού (ΕΕ) αριθ. 391/2013, οι τιμές μονάδας στις ζώνες χρέωσης για το 2016 που υπέβαλε η Νορβηγία είναι σύμφωνες με τους εκτελεστικούς κανονισμούς (ΕΕ) αριθ. 390/2013 και (ΕΕ) αριθ. 391/2013.
            
         
               (6)
            
            
               Σύμφωνα με το άρθρο 17 παράγραφος 1 στοιχείο δ) του εκτελεστικού κανονισμού (ΕΕ) αριθ. 391/2013, η Νορβηγία θα πρέπει να ενημερωθεί για την ανωτέρω διαπίστωση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υποβληθείσα από τη Νορβηγία τιμή μονάδας κατά τη διαδρομή για το 2016, ύψους 381,42 NOK, είναι σύμφωνη με την πράξη που αναφέρεται στο σημείο 66κδστ του παραρτήματος XIII της συμφωνίας για τον ΕΟΧ [εκτελεστικός κανονισμός (ΕΕ) αριθ. 390/2013 της Επιτροπής, της 3ης Μαΐου 2013, για καθορισμό μηχανισμού επιδόσεων των υπηρεσιών αεροναυτιλίας και των λειτουργιών δικτύου] και την πράξη που αναφέρεται στο σημείο 66κγιγ του παραρτήματος XIII της συμφωνίας για τον ΕΟΧ [εκτελεστικός κανονισμός (ΕΕ) αριθ. 391/2013 της Επιτροπής, της 3ης Μαΐου 2013, για τον καθορισμό κοινού συστήματος χρέωσης των αεροναυτιλιακών υπηρεσιών].
   Άρθρο 2
   Η παρούσα απόφαση απευθύνεται στη Νορβηγία.
   
      Βρυξέλλες, 12 Οκτωβρίου 2016
      
         
            Για την Εποπτεύουσα Αρχή της ΕΖΕΣ
         
         Sven Erik SVEDMAN
         
            Πρόεδρος
         
         Helga JÓNSDÓTTIR
         
            Μέλος του Σώματος
         
      
   
   
      (1)  ΕΕ L 96 της 31.3.2004, σ. 10.
   
      (2)  ΕΕ L 128 της 9.5.2013, σ. 31.
   
      (3)  ΕΕ L 96 της 31.3.2004, σ. 1.
   
      (4)  ΕΕ L 128 της 9.5.2013, σ. 1.
   
      (5)  ΕΕ L 71 της 12.3.2014, σ. 20.